google/wiki40b huggingface dataset:
Dragset Verk

Dragset Verk eller Dragset gruve (også benevnet som Drågset og Drogset) er en tidligere malmgruve beliggende ved Dragsetmarka mellom Laksøybygda og Storås i Meldal kommune i Trøndelag. Dragset Verk ligger lengst vest i Løkken-feltet og var i drift i perioden fra 1869 til 1909 under Løkken Verk. Gruven hadde en forekomst av kobberholding svovelkis, hvor kobberet var drivende for uttaket av malm. I kombinasjon med lave forekomster og en større gruvestreik i juli 1909 ble driften omsider avviklet.

Historikk

Malmfunnet ved Dragset ble oppdaget ved en tilfeldighet da husmann Ole Dragsetbrekken kom over malmholdig stein allerede i 1867. Dragset Verk var eiet og drevet av Örkedals Mining Company (ÖMC, stiftet i 1867) fra starten i 1869 og frem til 1904. ÖMC var grunnlagt av Marentius Thams (Orkanger) og Christian Salvesen (Leith i Skottland). Marentius Thams' sønn Christian Thams overtok i 1893 ledelsen av familiebedriften M. Thams & Co, og etablerte Orkla Grube-Aktiebolag i 1904, som da overtok all infrastruktur og rettigheter som var tidligere eiet av ÖMC.
Malmen ble utvunnet gjennom fyrsetting og transportert ut av gruven ved hjelp av manuell arbeidskraft. Mot slutten av 1890-tallet ble det konstruert to separasjonsverk drevet av vannkraft for å foredle malmen med knusing, sikting og vasking. Transporten av malm foregikk ved hjelp av hestetransport til Orkanger (ca 35 kilometer), hvor malmen ble lastet ombord på skip og fraktet ut av landet for smelting. Dragset verk hadde egen smeltehytte i årene 1875 til 1876, men denne viste seg å være for kostbar i drift og ble avviklet etter kun ett år.
På begynnelsen av 1900-tallet ble det anskaffet en dampmaskin med formål å drive en luftkompressor til boremaskiner som da ble tatt i bruk. Mot slutten av gruvens driftsperiode ble det også montert en mindre generator til dampmaskinen for produksjon av elektrisitet. På det meste var det sysselsatt 60 mann ved Dragset Verk. To arbeider omkom i driftsperioden, den første i 1870 og den andre i februar 1909, kun måneder før avvikling av driften.

Dagens situasjon

Gjenstående spor fra gruveaktiviteten inkluderer blant annet gruveåpninger, veltemasser på rundt 60 000 m³ og rester av infrastruktur som smeltehytte og demning. Dragset Verk drenerer via «Gruvebekken» mot Gruvdammen og Malisætertjønna før vannet fortsetter via elven Bjøråa og mot innsjøen Ringavatnet. Avløpet videre fra Ringevatnet går over i Hostovatnet, som igjen har avløp til elven Vorma og videre ut i Orkla ved Vormstad. Nedbør og grunnvann som kommer i kontakt med veltemassene fører til sur avrenning med tungmetaller, som i større grad påvirket miljøet i de nærmeste elver og innsjøer, men som i mindre grad påvirker den forurensningsutsatte elven Orkla.
Det er i nyere tid blitt opparbeidet en kultursti som går igjennom området, og som kan nås fra fylkesvei 481.
Filadelfia Hornorkester

Filadelfia Hornorkester er et brassband i Drammen, tillsluttet Filadelfia Drammen. Et arrangement melodien Gud er god har blitt brassbandets kjenningsmelodi.
Filadelfia hornorkester ble stiftet i 1956 under navnet Filadefia Guttekorps.  Det var noen medlemmer i menigheten som brukte å samles til torsdagsmusikken, som tok initiativet.  Ønsket var å gi et tilbud til byens unge gutter. De fikk samlet inn penger til musikkinstrumenter.  De debuterte 17. mai 1958, i Drammen. 
Brassband var tidligere ikke uvanlige i større kristne menigheter og kanskje særlig innen Frelsesarmeen. Utover mot slutten av 1900-tallet ble mange av disse brassbandene nedlagt. Filadelfia Hornorkester har deltatt på mange arrangement og reist både i Norge og til utlandet. I 2006 var de i Ukraina. 
Høsten 2006 hadde Filadelfia Hornorkester 30 medlemmer og var da et av de siste brassbandene som fortsatt eksisterte i den norske Pinsebevegelsen.
Grunnrute

En grunnrute er et kollektivtrafikkselskaps rutetilbud på hverdager utenom rushtidene, for eksempel «Det foreslås at man går over på 10 minutters grunnruter, som igjen vil gi 5-minutters avganger på store deler av nettet.». Når en snakker om en rutes avgangsfrekvens, f.eks. at «T-banen i Oslo har kvartersruter», gjelder dette vanligvis grunnruten. Betegnelsen brukes bare for stive ruter, altså ruter med regelmessige intervaller mellom avgangene. For andre ruter, som Vys togrute Oslo S–Trondheim, er det meningsløst å snakke om grunnrute. Det samme gjelder for rene rushtidsruter. Stive ruter ble først innført på lokalstrekninger med hyppige avganger. Slike rutetider er lette å huske. I en utredning om kjøretidsreduksjon på Bergensbanen fastslås således at «Stive ruter vil si avgang hver time til samme tid, for eksempel «ti på halv». Dette gir igjen et bedre og mer publikumsvennlig rutetilbud…» Mange ruteselskaper har innført stive ruter også på lengre strekninger, selv om det har visse ulemper, bl.a. at materiellet ikke alltid utnyttes optimalt. På enkeltsporede jernbanestrekninger kan stive ruter medføre økt kjøretid og forsinkelser i påvente av kryssende tog på stasjonene. I Norge gjelder dette f.eks. Dovrebanen Eidsvoll-Lillehammer, det meste av Vestfoldbanen, og det meste av Østfoldbanen sør for Moss.
Intervallene i grunnruten kan variere fra 90 sekunder – som er minsteavstanden mellom to tog på de tettest trafikkerte T-banelinjene – til to timer. Vys lokaltog i Oslo-området har grunnruter med 30 minutters intervaller på strekningen Stabekk–Ski og grunnruter med 15 minutters intervaller på strekningen Lillestrøm–Asker(-Spikkestad) og timesavganger mellom Asker og Kongsvinger. (Annethvert tog i pendelen Lillestrøm-Asker fortsetter til Spikkestad, hvilket vil si at strekningen Asker-Spikkestad har 30 minutters grunnrute.) Enkelte lengre strekninger, som Oslo S–Halden og Skien–Oslo S–Gardermoen–Lillehammer, har grunnruter med timesavganger. I rushtidene har mange ruter flere avganger enn i grunnruten. Til gjengjeld har de vanligvis, iallfall på typiske pendlerstrekninger, færre i helgene (iallfall deler av dem) og sent på kvelden. Der to eller flere ruter deler samme linje, økes vanligvis avgangsfrekvensen tilsvarende. Det beste eksemplet på dette i Norge er strekningen Lillestrøm - Oslo S - Nationaltheatret - Skøyen - Lysaker - Sandvika - Asker hvor linjedelingen gjør at disse knutepunktene betjenes av ti tog i timen i grunnrute.
Elementærånder

Elementærånder er ifølge gammel folketro en type ånder som er knyttet til de fire elementene jord, vann, luft og ild i naturen. Den mystisk-kabbalistiske filosofien mente disse åndene kunne ta synlig form som gnomer (jordånder), undiner (vannånder), sylfer (luftånder) og salamandere (ildånder). Forestillingen om slike ånder ble særlig utbredt etter en avhandling som Theophrastus Paracelsus skrev om fenomenet på 1500-tallet. Der fortreller han blant annet at jordåndene personifisere seg som dverger i jordas indre. Elementæråndene forekommer i forskjellige skikkelser også i mange folkeeventyr i Europa.
Nesiostrymon

Utseende

Middelsstore stjertvinger, bakvingen med to stjerter. Oversiden er skinnende blå med mørkbrune vingespisser, litt mer glinsende hos hannene, som har en svart, oval flekk i overgangen mellom det blå og det brune i forvingen. Vingenes underside er perleaktig lys grå med to brune tverrstreker og en oransje flekk ved bakhjørnet.

Utbredelse

Disse artene er utbredt i hele Mellom- og Sør-Amerika.
Almegulfly

Utseende

Et middelsstort (vingespenn 34 – 38 mm), kraftig, brungult eller rødgult nattfly. Forkroppen er brungul, bakkroppen blekgul. Forvingen er mer avrundet enn hos de andre norske Xanthia-artene, brunaktig eller rødaktig gul med gråaktige tegninger. Av og til dominerer den grå fargen. Nyre- og ringmerkene er vanligvis tydelige. Bakvingen er hvit, gråaktig langs innerkanten.

Levevis

Arten forekommer i løvskog, hager og parker der det vokser alm (Ulmus glabra), som er larvenes næringsplante. Larvene utvikler seg i april – juni, først på blomsterknoppene, siden på fruktene og til slutt på bladene til almen. Arten overvintrer som egg, og de voksne sommerfuglene flyr om natten i september – oktober. Almegulflyet er listet som sårbar (V) på den norske rødlisten, arten antas først og fremst å være truet av almesyken som utrydder almetrærne i store områder.

Utbredelse

Den forekommer i Nord-Afrika, i Europa bortsett fra lengst i nord, og i Asia øst til Irak og Altajfjellene. I Norge er den bare funnet langs kysten fra Oslo til Kristiansand, de beste bestandene synes å være i byparker i Oslo.
Christian Schmidt

Liv

Christian Schmidt ble født som den yngste av tre barn i en bakerfamilie. Han gikk på grunnskolen i Oberzenn og videregående skole (abitur) i Bad Windsheim. Etter videregående avla han førstegangstjenesten i første bergdivisjon og studerte jus i Erlangen og Lausanne. Han tilhører den evangelisk-lutherske konfesjon og er gift med Ria Schmidt. Paret har to døtre.
Freden i Moskva 1940

Freden i Moskva 1940 var avslutningen på vinterkrigen mellom Finland og Sovjetunionen og ble innledet den 7. mars 1940 ved at den finske statsminister Ryti og en forhandlingsdelegasjon ankom Moskva. Finnene ble tvunget til å godta de sovjetiske kravene på bl.a. Det karelske nes med Viborg, Kexholm, vestre del av Fiskerhalvøya, samt rett til å få forpakte Hangöodden. Fredsavtalen ble datert den 12. mars, men signert tidlig om morgenen den 13. mars hvorpå kampene opphørte samme dag kl. 11.00.
De store landavståelsene ble et hardt slag for det finske folket og tankene på revansje førte til fortsettelseskrigen 1941-1944.
Et øye på hver finger

Handling

En ny radarantenne under kodenavnet R.A. 19 X skal plasseres i en liten garnisonsby ved den norske kysten. Antennen bevoktes av en gruppe soldater. Tre av disse har anmeldt seg til denne tjenesten for å kunne spille opp til dans på Victoria hotell når de har permisjon. De har fått øynene opp for oberstens datter Maja, som blir ansatt på hotellets kjøkken, men som har lært å passe seg for fleipete karer i uniform. Enkelte hotellgjester later til å ha et øye på hver finger. En John Miller står i forbindelse med den suspekte  Bredesen, som har kontakt med mennesker som dukker opp på steder hvor de strengt tatt ikke har noe å gjøre. På svabergene tett opptil det militære området utspilles dramatiske, spøkefulle og romantiske scener.
MF «Fusa» (1970)

Skipet

Fergen var byggnummer 41 ved Hatlø Verksted i Ulsteinvik, Møre og Romsdal. Ved overlevering var tonnasjen 485 bruttoregistertonn og 227 nettoregistertonn. Hovedmaskinen var en sekssylindret totakts EV dieselmotor bygd av Wichmann Motorfabrikk AS på Rubbestadneset. Oppgitt ytelse er 900 hestekrefter (bhk).
Broager kirke

Kirkebygningen

Kirkens deler fra begynnelsen av 1200-tallet består av apsis, kor og skip. På slutten av århundret tilføyet man de romanske tvillingtårnene. Deretter har kirken fått hvile noen år før neste store endring som kom da man bygget på de gotiske spirene på begynnelsen av 1400-tallet. På midten av 1400-tallet og i årene fremover utvidet man kirken ved å bygge på to korsarmer og sakristiet som ligger på nordsiden av koret.  
Takene er dekket av skifer, bortsett fra apsisen som er dekket av bly. 
Kirken er oppført i teglsten og kalket hvit. Både apsisen og koret har gesimsutsmykking. På apsisen er det bevart tre romanske rundbuede vinduer. Som i mange gamle kirker hadde kvinnene egen inngang; i Broager Kirke er denne murt igjen. Det er også en gjenmurt dør ved koret. I dag er hovedinngangen via rommet under tårnet.

Kirkens omgivelser

Kirken er omgitt av en kirkegård hvor det i det ene hjørnet er et frittstående klokketårn. Det er utført av eketømmer og ble reist i 1650. Grunnplanet måler 7x7 meter og er Danmarks største.
Kirkegården er oppdelt etter skikken i middelalderen med avsnitt for hver enkelt landsby i kirkesognet. Men det som i stor grad preger kirkegården, er gravene og minnesmerkene over danske og tyske soldater som falt i krigene om Slesvig på 1800-tallet. Landskapet ligger relativt høyt og hadde derfor avgjørende strategisk betydning. Da prøyssiske batterier skjøt Dybbølstillingen sønder og sammen i april 1864 var det fra Broagerland de rettet skytsene sine.
Det er reist en obelisk over danske soldater som falt i kampene ved Dybbøl.
Mot vest er kirkegården utvidet og her er det reist et minnesmerke over Broagerlands falne i første verdenskrig. Minnesmerket har form av en gravhaug og foran er det satt opp en sten for hver berørte familie med navnene på de falne hugget inn.
Det er også satt opp et minnesmerke over to danske politimenn som døde i en tysk konsentrasjonsleir under andre verdenskrig.
Formel 1-sesongen 1955

Oppsummering av sesongen

Mesterskapet ble i likhet med forrige sesong dominert av førerne til Mercedes. Fangio vant fire løp, og hans nye teamkamerat Stirling Moss vant Storbritannias Grand Prix. Ferraris Maurice Trintignant vant i Monaco etter at alle Mercedesbilene brøt løpet og Lancia-føreren Alberto Ascari krasjet og havnet i sjøen. Ascari kom uskadet fra ulykken, men den dobbelte verdensmesteren omkom fire dager senere, under testing av sportsbiler på Monza.
Katastrofen under 24-timersløpet på Le Mans den 11. juni, hvor Pierre Levegh og over 80 tilskuere ble drept, førte til at Grand Prix-løpene i Frankrike, Tyskland, Spania og Sveits ble kansellert. Disse kanselleringene medførte i praksis at Fangio, etter at han kom på andreplass i Storbritannias Grand Prix bak Stirling Moss, fikk førermesterskapet servert, selv om han formelt ikke ble utropt til mester før etter Italias Grand Prix.
1955 ble også den siste sesongen for Mercedes-Benz som konstruktør fram til teamet ble gjenopprettet i 2010. Fangios seier i Italia var også Mercedes' siste seier til Kinas Grand Prix 2012.
Friidrett under Panamerikanske leker 2015 – Maraton menn

Kvalifisering

Hver nasjonal olympisk komite kunne melde på opp til to utøvere forutsagt at de hadde klart kvalifiseringskravet (2.21.00) I kvalifiseringperioden (1. january 2014 til 28. juni 2015).
Procampodeidae

Utbredelse

De to artene er beskrevet henholdsvis fra Italia og California, begge områder med typisk middelhavsklima.
Lotte Wæver

Fjernsyn

Mens hun studerte, ble Wæver en av Danmarks første hallodamer i Danmarks Radio (DR). Hun ble internasjonalt kjent i 1964, da hun ledet Eurovision Song Contest fra København. Ifølge henne selv fikk hun programlederjobben fordi hun var den eneste som ville ta jobben, og at hun snakket god nok engelsk og fransk.
Konkurransen ble forstyrret av en demonstrant som tok seg opp på scenen med en plakat der det sto: «Boikott Franco og Salazar». I et intervju i 2001 fortalte Wæver at hun ikke ble rystet av hendelsen og at hun fortsatte sendingen uten problemer.

Film

Wævers første filmrolle var som Ellen i Midt i en jazztid fra 1969. Filmen representerte Danmark i Moskva internasjonale filmfestival samme år. Hun deltok også i filmen Aftenlandet som representerte Danmark under Moskva internasjonale filmfestival i 1977.

Etter tv-karrieren

Wæver sluttet i DR i 1971 og startet i stedet å jobbe som gymnaslærer.
Tverreggbreen

Tverreggbreen er en isbre i Dronning Maud Land. Den strømmer mellom Heksegryta og Tverregga i Kirwanveggen.
Kart over breen ble utarbeidet av norske kartografer basert på undersøkelser og flyfotografering gjennomført under Maudheimekspedisjonen og Den norske antarktisekspedisjonen 1956–60.
Ischiocentra

Utseende

Middelsstore, brunlige trebukker. Dekkvingene har markerte, mer eller mindre rettvinklede "skuldre". Antennene er lengre enn kroppen.

Utbredelse

Slekten er utbredt i Mellom- og Sør-Amerika, fra Costa Rica i nord til det sørlige Brasil i sør.
Nytorv (København)

Nytorv er et torv i det indre København som grenser opp til Strøget og Gammeltorv.
Inntil Christian IV besluttet seg for å renovere København rådhus og rydde det omkringliggende området, var Nytorv tett bebodd. Her lå byens avlsgård med tilhørende staller og her hadde medlemmene av bystyret sine boliger og dessuten bodde bøddelen her, rett ved fangehullet i rådhusets kjeller.
Da Christian IV i årene 1606-10 beordret at København rådhus skulle utvides og moderniseres i Rosenborg-stil, gjorde han det klart at han ønsket et rådhus som var byen verdig. Et ledd i denne prosessen var etableringen av et nytt torv i området bak ved rådhuset som dengang vendte ut mot Gammeltorv. 
Dette ble senere i dagligtale til Nytorv.
I tillegg til å være et offentlig møtested var Nytorv i perioden fra ca. 1610-1850 også det sentrale kjøttmarkedet.

Rettersted

Byens kak (pæl til bruk ved kakstryking) ble stilt opp på det nye torvet. Den sto på et høyt åttekantet fundament som under siste renovering av torvet ble markert med en liten forhøyning i brolegningen.
Fra 1627 foregikk heller ikke halshoggingen lenger på Gammeltorv, men på et midlertidig skafott som ble plassert på Nytorv bak ved rådhuset. Det var først etter at rådhuset var brent ned under Københavns brann i 1728, at det ble oppført et permanent skafott på Nytorv.
Den siste henrettelsen på Nytorv fant sted i 1758. Det var Frederik Hammond og hans medhjelper, Anders Sundblad som begge var velansette borgere. Hammond og Sundblad ble henrettet for å ha fabrikkert falske verdipapirer for 34 000 riksdaler.
Brennemerkingene og piskingene fortsatte en årrekke etter inntil kaken i 1780 ble flyttet ut til fengselet Blåtårn ved Langebro.

Byretten

Under Københavns brann i 1728 og Københavns brann i 1795 brant rådhuset ned. Den danske arkitekten C.F. Hansen fikk i oppdrag å bygge et nytt råd- og domhus på Nytorv der hvor vajsenhuset hadde stått. Kronprins Frederik VI la ned grunnstenen 28. september 1805 og i 1808 sto bygningen klar. 
Resultatet ble den nyklassisistiske bygningen som i dag fungerer som Københavns byret. Opprinnelig huset bygningen ikke bare råd- og Domhuset, men også politistasjon og fengsel.
Men da Martin Nyrop hadde bygget Københavns nye rådhus som ble innviet i 1905, flyttet bystyret dit.
Københavns Politi ble imidlertid værende inntil 1924, hvor politigården ble innviet. Siden da har det gamle rådhuset utelukkende vært benyttet som Københavns Byret.
Solum

Solum er en tidligere selvstendig kommune i Telemark fylke opprettet som Solum formannskapsdistrikt i 1837.
En del av Solum med 1 042 innbyggere ble overført til Skien 1. juli 1916. 1. juli 1920 ble ytterligere en del av kommunen med 1 614 innbyggere overført til Porsgrunn.
1. januar 1964 ble Solum, Gjerpen og Skien kommuner samt Valebø krets i Holla slått sammen til den nye Skien kommune.
1. januar 1968 ble en del av Skien (områder fra tidligere Solum og Gjerpen kommuner) med totalt 3 554 innbyggere overført fra Skien til Porsgrunn kommune.
Blant bydelene som lå i Solum var Nenset, Tollnes, Flakvarp, Skotfoss og Klyve.
Ignatius Pi Shushi

Prest, biskop

Pi Shushi fikk sin presteutdannelse i Shenyang, og ble presteviet 1. juli 1928. Den 26. juli 1949 ble han utnevnt av pave Pius XII til erkebiskop av Mukden (Shenyang) som den fjerde kineser med denne rang innen Den katolske kirke, og bispeviet den 11. oktober samme år, av den apostoliske nuntius, erkebiskop Antonio Riberi.  
I 1949 ble dessuten Folkerepublikken Kina utropt av Mao Zedong, og det nye regime brøt i 1951 de diplomatiske forbindelser med Pavestolen og gjennomførte forfølgelser av kirken med mange konfiskasjoner, fengslinger, utvisninger og andre repressive tiltak. 
Det ble opprettet såkalt patriotiske foreninger for de forskjellige trossamfunn. Erkebiskop Ignatius Pi Shushi, som da hadde sittet i årevis i fengsel og husarrest og hvis motstand var brutt, deltok fra 1956 på forberedelsene av den katolske strukturen av denne type. Arbeidet gikk tregere blant katolikkene, fordi motstanden mot den kommuniststyrte ensrettingen var betydelig større blant dem enn i de andre religiøse retningene.
Bukranion

Bukranion, boukranion (gresk boukranion "oksehode"), er et ornament i form av en frontalt avbildet oksekranium (enkelte ganger et oksehode), som forekommer i gresk og romersk kunst.
Flere bukrania kunne være plassert på rekke, sammenbundet med for eksempel planteornament eller festonger. Ornamenttypen stammer fra skikken med å sette opp offerdyrenes skaller på kultplasser.
Ornamentet kan sees på Vespasiantempelets friser.
Automotive Hall of Fame

Automotive Hall of Fame er et amerikansk æresgalleri med mål å hedre personer for fremragende innsats innen bilindustrien. Siden det ble opprettet i 1939 har Automotive Hall of Fame innlemmet 800 personer innen industrien fra hele verden. Fra 1967 og til i dag (som Ekstern lenke omfatter er tallet 250)

Historie

Automotive Hall of Fame ble grunnlagt i New York av en gruppe som kalte seg "Automobile Old Timers." Denne gruppens mål var å udødeliggjøre minnene om pionerene innen bilindustrien og ære folk fra alle grener i industrien i USA  og fra hele verden.
Organisasjonen flyttet til Washington D.C. i 1960 hvor de delte kontor med National Automobile Dealers Association. Etter midlertidig opphold et par steder, fikk organisasjonen i 1997 sitt endelige hjem i Detroit, Michigan i verdens bilhovedstad, Dearborn, Michigan, vegg i vegg med Henry Ford-museet.
Her holder de til i en byggnig på 2 500 m², komplett med utstillinger som viser bilens historie. Det er også et lite auditorium og et lukket atrium for møter og spesialutstillinger..
Mer enn 800 personer er innlemmet i galleriet til nå. Disse omfatter bilindustriens grunnleggere: Benz, Bosch, Bugatti, Buick, Chevrolet, Chrysler, Citroën, Cord, Daimler, Dodge, Duesenberg, Durant, Duryea, Ferrari, Ford, Honda, Maybach, Olds, Peugeot, Porsche, Renault og Toyota blant mange andre.
For å bli innlemmet i galleriet må vedkommende "ha gitt et betydelig bidrag til utviklingen av bilindustrien" .

Liste over personer innlemmet i Æresgalleriet 1967-2015

Navnelisten:
Åby (Östergötland)

Åby er et tettsted i Norrköping kommune i Östergötlands län i Östergötland i Sverige. I 2010 hadde tettstedet 4 980 innbyggere. Åby ligger rundt syv kilometer nord for Norrköping
Sesongåpningen i langrenn i Norge 2017

Sesongåpningen i langrenn i Norge 2017 ble arrangert på Beitostølen fra 17. til 19. november 2017.
Det ble konkurrert i klassisk stil fredag, sprint lørdag og fri teknikk søndag.
Sjekk

En sjekk er en skriftlig anvisning til en bank om å utbetale en viss sum penger til en person. Beløpet som utbetales trekkes av utstederens konto eller kreditt. Mottakeren leverer normalt sjekken i sin bank for godskriving av konto. Oppgjøret mellom bankene på grunn av sjekkbruk var i en periode omfattende.
På 1970-tallet ble sjekker et vanlig betalingsmiddel for vanlige forbrukere. Sjekken er knyttet til en bankkonto og innehaveren ble utstyrt med et bankkort som identitetsbevis. Et sjekkhefte har vanligvis 20–30 sjekker. Ved bruk av sjekken blir beløpet, underskrift og navn på mottaker påskrevet sjekken. Beløpet blir skrevet både med tall og i ord, for eksempel: Femhundreogførti 00/100 kroner. Navnet på brukerens kontonummer og navnet på banken er ferdigtrykket på sjekken.
Mottakeren av sjekken kan transportere sjekken til tredjeperson ved å skrive på baksiden av sjekken: «Bes godskrevet (navn på tredjeperson)» og underskrift.
I en del land, blant annet Storbritannia, Frankrike og USA, er sjekk et svært vanlig betalingsmiddel. Da det ble vanligere med minibanker for å ta ut kontanter, og med betalingsterminaler i forretninger for å bruke bankkort etter hvert med magnetstripe, ble sjekkbruken dyrere og mindre attraktiv for forbrukere i Norge. I 2009 ble 400 000 sjekker honorert i Norge (Norges Bank), noe som var falt til 100 000 i 2015. I 2015 ble det i norsk banksystem overført 3,4 milliarder kroner gjennom sjekk, noe som er 1/5000 av banktransaksjoner (0,02 %)

Krysset sjekk

En krysset sjekk er en vanlig sjekk som det er satt to skrå, nesten vertikale, parallelle linjer over. En krysset sjekk vil ikke kunne transporteres videre til andre, men må settes direkte inn på mottakerens bankkonto.
Caffè macchiato

Latte macchiato

En latte macchiato er det motsatte av en caffè macchiato: Det er markert melk.
Her helles bittelitt espresso (1/2 «shot» eller mindre) i en kopp eller et glass med steamet melk, slik at espressoen lager et lite, kaffebrunt merke i melkens hvite melkeskum (kunden ønsker en caffèlatte med veldig lite espresso i).

Misvisende

Begrepet macchiato brukes misvisende der hvor selve macchiatoen ender opp med å bli et tykkere skumlag, som i Starbucks versjon av kaffedrikken. Macchiato brukes nå også som navn på iskrem etc.